JAV teritorijos

Jungtinių Amerikos Valstijų teritorijos – JAV administraciniai vienetai, pavaldūs JAV federalinei valdžiai. Kitaip nei JAV valstijos ir indėnų rezervatai, JAV teritorijos nėra suverenūs subjektai, neturi savarankiškumo nuo JAV federalinės valdžios.

Jungtinės Valstijos šiuo metu administruoja tris teritorijas Karibų jūroje, ir vienuolika teritorijų Ramiajame vandenyne. Penkios teritorijos – Amerikos Samoa, Guamas, Šiaurės Marianų salos, Puerto Rikas, ir JAV Mergelių salos, turi nuolatinių gyventojų ir yra neinkorporuotos. Kitos 9 teritorijos – mažos salos, atolai ir rifai, kuriuose nėra nuolat gyvenančių žmonių. Iš jų tik viena – Palmyros atolas, yra inkorporuota teritorija. Istoriškai, teritorijos kaip administraciniai vienetai buvo sukurti, kad būtų lengviau administruoti naujas įgytas žemes, tačiau galiausiai tos teritorijos įgaudavo tam tikrą valstybingumą. Vėliausias atvejis – Aliaskos ir Havajų teritorijos tapo valstijomis 1959 metais. Kitos buvusios teritorijos – Filipinai, Mikronezija, Maršalo salos ir Palau, vėliau tapo nepriklausomomis valstybėmis.

JAV teritorijos yra politiškai ir ekonomiškai mažiau išsivysčiusios. Dauguma teritorijų yra neinkorporuotos – šiose teritorijose galioja tik pagrindinių teisių apsauga, o kitos JAV Konstitucijoje garantuojamos teisės nėra prieinamos šių teritorijų gyventojams. JAV teritorijų gyventojai negali balsuoti JAV prezidento rinkimuose, JAV Kongrese juos atstovauja atstovai neturintys balso teisės. 2012 metų duomenimis teritorijų telekomunikacijų ir kita infrastruktūra yra prastesnė nei kontinentinėje JAV ir Havajuose. Skurdo lygis teritorijose taip pat yra didesnis nei valstijose.

+Apgyvendintos JAV teritorijosThe World Factbook CIA World Factbook. American Samoa. Nuoroda tikrinta July 4, 2019.The World Factbook CIA World Factbook—Guam. Nuoroda tikrinta July 4, 2019.The World Factbook CIA World Factbook—Puerto Rico. Nuoroda tikrinta July 4, 2019.The World Factbook CIA World Factbook—Virgin Islands (U.S.) Nuoroda tikrinta July 4, 2019. Pavadinimas Vieta Plotas Gyventojų skaičius Sostinė Didžiausias miestas Statusas Įgytas  Polinezija (Ramusis vandenynas) 197,1 km² 49 710 Pago Pago Tafuna Neinkorporuota 1900 m. balandžio 17 d.  Mikronezija (Ramusis vandenynas) 543 km² 153 836 Aganija Dededas Neinkorporuota 1899 m. balandžio 11 d.  Mikronezija (Ramusis vandenynas) 463,63 km² 47 329 Saipanas Saipanas Neinkorporuota 1986 m. lapkričio 4 d.  Karibų jūros regionas (Atlanto vandenynas) 9 104km² 3 285 874 San Chuanas San Chuanas Neinkorporuota 1899 m. balandžio 11 d.  Karibų jūros regionas (Atlanto vandenynas) 346,36 km² 87 146 Šarlotė Amalija Šarlotė Amalija Neinkorporuota 1917 m. kovo 31 d.

 Šaltiniai 

Kategorija:JAV salų teritorijos
Kategorija:JAV administraciniai vienetai